Jazz Jam amb Marc Martin
2025-04-10 21:00 - 23:00 (Europe/Helsinki)
Dijous 10 d’abril
21 h | Preu entrada: Anticipada: 7 euros | Taquilla: 8 euros
Espai Culinari del Cafè de Mar

Clica aquí per a comprar l’entrada
ATENCIÓ: Cada reserva serà una taula. Recomanem fer les reserves per grup per poder així organitzar millor les taules i que tothom tingui una bona visió de la Jam. Si necessiteu atenció, modificació o ampliació d’una taula contacteu al 622 735 284 mitjançant el servei de WhatsApp o Telegram.

El convidat per aquesta Jazz Jam és el jove pianista barceloní Marc Martin i Torrent. La seva relació amb el Jazz va començar sent el pianista de la ‘Sant Andreu Jazz Band‘. S’inspira en una llarga llista de músics com Oscar Peterson, Keith Jarrett, Count Basie, Bill Evans… entre d’altres.
Llicenciat en ‘Superior de Jazz i Música moderna’ al Taller de Músics de Barcelona, segueix els seus estudis musicals a la ciutat de Nova York (Estats Units). Ha participat en l’elaboració de més 20 discos, sent membre de formacions com ara ‘The K Quintet’, ‘David Duffy Quartet’, ‘Barcelona Jazz Orquestra’, ‘Sunset Rythm Kings’, ‘Casares Family Quintet’, ‘Ksenia Parkhatskaya Group’, ‘Joan Chamorro Groups, Marc Martin Trio’…

Les Jazz Jams al Cafè de Mar compten amb la secció rítmica de l’Associació Jazz Maresme i un/a convidat/da especial a cada sessió que obren la jam a tots els músics que s’hi vulguin unir. Porteu els vostres instruments i moltes ganes de compartir música, us hi esperem. Aquestes Jazz Jam són organitzades per l’Associació Jazz Maresme, la Casa de la Música de Mataró, la Unió de Cooperados de Mataró i l’Espai Culinari del Cafè de Mar.

Presentació del llibre: 'Eco Feixisme: Una introducció' de Carlos Taibo
2025-05-07 19:00 - 21:00
Dimecres 7 de maig/ 19 h
Espai Culinari del Cafè de Mar
L’ecofeixisme és una aposta en virtut de la qual alguns dels estaments dirigents del globus –conscients dels efectes del canvi climàtic, de l’esgotament de les matèries primeres energètiques i de l’assentament d’una infinitat de crisis paral·leles– s’haurien posat mans a la tasca de preservar per a una minoria selecta recursos visiblement escassos; i a la de marginar, en la versió més suau, i exterminar, en la més dura, allò que s’entén que serien poblacions sobrants en un planeta que hauria trencat visiblement els seus límits.

Des d’aquesta perspectiva, l’ecofeixisme no seria un projecte negacionista vinculat amb circuits marginals de l’extrema dreta, sinó que sorgiria, més aviat, en el si dels principals poders polítics i econòmics. Encara que tindria com a nucli principal a les elits occidentals, se n’hi podrien sumar d’altres ubicades en espais geogràfics diversos. L’ecofeixisme enfonsaria les seves arrels, en moltes de les manifestacions del colonialisme i l’imperialisme de sempre. En més d’un sentit, l’ecofeixisme seria, finalment, una forma de col·lapse.

Aquesta activitat s’emmarca dins del ‘Cicle Emergència climàtica‘, que combina presentacions de llibres i sessions de cinema al Cafè de Mar i que organitza l’Arxiu / Biblioteca de la Unió de Cooperadors de Mataró.

Xup-xup Sound | Concert d'Ària Lua i The Good Shepherd
2025-05-08 21:00 - 23:00
Dijous 8 de maig
21 h | Taquilla inversa
Espai Culinari del Cafè de Mar
Ària Lua
Artista que inicia una nova etapa en solitari després d’una trajectòria rica i variada amb diversos grups musicals. Aquesta transició cap a una carrera com a cantautora li permet explorar la seva veu pròpia, tant des del punt de vista creatiu com emocional, amb composicions originals que aborden temes d’impacte social, com l’assetjament escolar, els trastorns alimentaris o l’autoestima. Aquesta aventura personal marca un moment clau en la seva carrera, en què busca consolidar el seu estil únic i el seu missatge artístic.
Per a la presentació del seu primer disc, titulat “Reconec”, Ària Lua comptarà amb una formació de luxe que fusiona diverses disciplines per crear una experiència musical vibrant i plena de matisos. L’acompanyarà Noèlia Sánchez, percussionista amb una gran sensibilitat i energia escènica, que aportarà ritme, dinamisme i força a cada tema. Ària Lua, a la veu, l’ukulele i la percussió, serà l’eix central d’aquest espectacle íntim i sincer. Juntes, ofereixen una proposta sonora, fresca i autèntica, que busca connectar amb el públic de manera profunda i significativa.

View this post on Instagram

A post shared by Ària Lua (@arialua.music)

The Good Shepherd
Cantautor que fusiona el so del country amb l’indie, creant cançons profundes i personals i versionant algunes cançons al seu estil. Les seves lletres tracten temes com l’amor, la pèrdua i la recerca de sentit, amb una veu càlida i una guitarra melòdica que convida a la introspecció.
Viu a Sant Iscle de Vallalta, on la tranquil·litat del seu entorn s’infiltra en la seva música, però les seves cançons parlen d’allò més autèntic: les emocions humanes, la vulnerabilitat i les petites belleses del dia a dia. Canta en català i en anglès, compartint la seva visió honesta i profunda del món.
﻿

Xup-xup Sound és un cicle que neix de la unió de la Casa de la Música de Mataró amb l’Espai Culinari del Cafè de Mar. Té com a objectiu posar en relleu el talent emergent de la música maresmenca i facilitar l’accés a nous espais per poder tocar als grups emergents i amateurs de la comarca. Aquests concerts es realitzaran un dijous al mes i comptarà amb dos artistes o grups cada nit. Tots els estils són benvinguts, des de la música indie fins al pop, rock, hip-hop i molts altres.

Tròpic Jam | maig 2025
2025-05-21 21:00 - 23:00
Dimecres 21 de maig
Obertura de portes: 20 h / Inici de la jam: 21 h
Entrada amb consumició: 5 euros *(gratuït si es participa en la jam)
Espai Culinari del Cafè de Mar
A l’Espai Culinari del Cafè de Mar acollim les Tròpic Jam, organitzades per la Casa de la Música de Mataró i la mateixa Tròpic Jam. Són sessions de música moderna, amb la intenció de ser un espai de trobada que uneixi a músics de tot el Maresme i fomenti la creació musical.
En cada edició, es convida a un/a músic, que juntament amb la banda base, s’encarregaran d’obrir la jam. Tot seguit, la jam estarà oberta a qualsevol músic que hi vulgui participar. Tots els estils són benvinguts, des del pop fins al reggae, passant pel rock, l’electrònica, hip-hop, soul…
L’entrada pel públic costa 5 euros (amb consumició) i estaran disponibles a taquilla el mateix dia de l’esdeveniment. L’entrada pels músics és gratuïta si participen en la jam, apuntant-se a la llista que trobaran a l’entrada del Cafè el mateix dia.

Perifèric Poetry presenta Myriam Soteras + micro obert
2025-05-22 20:00 - 22:00
Dijous 22 de maig
20 h Micro obert / 21 h Actuació convidada
Taquilla inversa
Espai Culinari del Cafè de Mar
Myriam Soteras va néixer predestinada en una ciutat amb aeroport. Va viatjar per primera vegada amb avió el 16 de maig de 1985. Va embarcar en un Boeing 747 destí a Mèxic Districte Federal. Tenia vuit anys. En el seu diari, va escriure: ‘Quan vas en l’avió s’atura el temps dins de les orelles. Fa mal una mica perquè estreny i es triga molta estona a arribar, però quan arribes, encara que hagi vist fer-se de dia, encara és la mateixa nit’.
Espera Instrumental és el segon llibre de poemes de Myriam Soteras. Ha rebut el ‘Premi de Poesia Dionisia García’ i el títol li ve del nom de la maniobra que fan els avions abans d’aterrar, una volta el·líptica al cel, un viatge endavant i enrere, una espera en la qual estem quietes però, també, en moviment. La sensació de viure sempre en un ‘abans que’, en un ‘mentre no s’hi arriba’, ens porta a una idea del temps en suspensió, però inaturable, inútil però valuós.

El Perifèric Poetry continua present a la progamació del Cafè, recordem que des de l’any passat, hi ha hagut un petit canvi d’ordre de factors, el micro obert serà a les 20 h i l’actuació de l’artista convidat/da serà a les 21 h. Com sempre, i com no podria ser d’una altra manera, Danilo Facelli és el coordinador, agitador, presentador i estimulador.

Jazz Jam amb Vicent Pérez
2025-05-29 21:00 - 23:00
Dijous 29 de maig
21 h | Preu entrada: Anticipada: 7 euros | Taquilla: 8 euros
Espai Culinari del Cafè de Mar

Clica aquí per a comprar l’entrada
ATENCIÓ: Cada reserva serà una taula. Recomanem fer les reserves per grup per poder així organitzar millor les taules i que tothom tingui una bona visió de la Jam. Si necessiteu atenció, modificació o ampliació d’una taula contacteu al 622 735 284 mitjançant el servei de WhatsApp o Telegram.

Tanquem la temporada de les Jazz Jam al Cafè de Mar amb Vicent Pérez, trombonista i docent del Taller de Músics, amb una trajectòria que l’ha portat a compartir escenari amb noms com Perico Sambeat, David Pastor, Joan Díaz, Voro Garcia, Vicent Macián, Tom Warburton, Albert Palau, Gabriel Amargant, David Mengual, Guim Garcia, Llibert Fortuny…

Ha tocat en diversos clubs i festivals de Jazz com ara el Jimmy Glass (València, l’Horta), Jamboree (Barcelona, el Barcelonès), El Refugi (Alacant, l’Alacantí), Kiste JazzKlub (Stuttgart, Alemanya), Festival de Jazz de San Javier, Clasijazz (Almeria, Andalusia)…
﻿
Les Jazz Jams al Cafè de Mar compten amb la secció rítmica de l’Associació Jazz Maresme i un/a convidat/da especial a cada sessió que obren la jam a tots els músics que s’hi vulguin unir. Porteu els vostres instruments i moltes ganes de compartir música, us hi esperem. Aquestes Jazz Jam són organitzades per l’Associació Jazz Maresme, la Casa de la Música de Mataró, la Unió de Cooperados de Mataró i l’Espai Culinari del Cafè de Mar.

Presentació del documental: 'El Guernica Rifeño'
2025-06-04 19:00 - 21:00
Dimecres 4 de juny / 19 h
Espai Culinari del Cafè de Mar
Projecció del documental i col·loqui amb la directora, Victoria Arencibia.
Conduirà l’acte, Asmaa Aouattah.

La guerra del Rif es va desenvolupar entre els anys 1919 i 1927 en diverses províncies del nord del Marroc, entre les cabiles rifenyes, sota el lideratge d’Abdelkrim El Khattabi, i l’exèrcit colonial espanyol. Va ser una guerra brutalment dura i llarga, en la qual es va utilitzar el bombardeig aeri de forma indiscriminada per primera vegada a la història de la humanitat, per part de l’exèrcit d’ocupació espanyol. Malgrat aquests fets, i que va ocupar l’opinió pública dels anys vint del segle passat a l’estat espanyol, aquesta guerra ha estat sempre molt poc coneguda a la península Ibèrica. L’arma química que van utilitzar, principalment, els militars espanyols, és coneguda com el gas mostassa, molt cancerígena.
﻿
Aquesta activitat l’organitza l’Arxiu / Biblioteca de la Unió de Cooperadors de Mataró.

Jazz | New Orleans Horny Gators
2025-06-05 21:00 - 23:00
Dijous 5 de juny
21 h | Preu entrada: 12 euros
Espai Culinari del Cafè de Mar

Clica aquí per a comprar l’entrada
ATENCIÓ: Cada reserva serà una taula. Recomanem fer les reserves per grup per poder així organitzar millor les taules i que tothom tingui una bona visió de la Jam. Si necessiteu atenció, modificació o ampliació d’una taula contacteu al 622 735 284 mitjançant el servei de WhatsApp o Telegram.

Banda integrada per músics de primer nivell de l’escena jazzística catalana. Fresca i divertida, com la beguda típica de la ciutat estatunidenca de Nova Orleans (Horny Gator) que dona nom a la banda.
El seu repertori és especialment arranjat per aquesta formació, on s’inclouen temes com ‘When You’re smiling’, ‘Bourbon Street Parade’, ‘Down by the Riverside’, ‘When the Saints’, ‘Basin Street Blues’, entre d’altres.

New Orleans Horny Gators són: Ivó Oller (trompeta), Pau Casares (clarinet i saxo), Òscar Font (trombó), Lluís Murillas (guitarra), Pep Rius (contrabaix) i Oriol González (bateria).
Esdeveniment organitzat amb la col·laboració de l’Associació Jazz Maresme.

Concert de la Big Band i Brass Band de l'Escola Municipal de Música de Mataró
2025-06-11 20:30 - 22:00
Dimecres 11 de juny / 20.30 h
Entrada lliure
Espai Culinari del Cafè de Mar
Les formacions estables de l‘Escola Municipal de Música de Mataró, la Big Band i Brass Band, ompliran de bona música el Cafè. Amb ells i elles, gaudirem d’un recorregut musical per les peces més tradicionals del repertori de Big Band.

11 anys del Perifèric Poetry Mataró
2025-06-12 21:00 - 23:00
Dijous 12 de juny / 21 h
Taquilla inversa
Espai Culinari del Cafè de Mar
Micro obert intercalat amb actuació d’Alunizaje.
El cicle de poesia escènica de referència del Maresme arriba als 11 anys de vida i ho celebra organitzant una festa, on s’aniran intercalant les intervencions poètiques des del micro obert amb les cançons del grup Alunizaje.
Una mescla de poesia, humor i música que ens conduirà al deliri màxim. Alunizaje el componen: Ana Alfaro a la veu, Hugo Martínez a la guitarra, una nova component que serà presentada en aquesta festa, i Danilo Facelli al baix, que també, com no podria ser d’una altra manera, serà el mestre de cerimònies d’una nit que serà irrepetible.

Xup-xup Sound | Concert de Roser Dresaire i Victor Infiesta & Max Solà
2025-06-19 21:00 - 23:00
Dijous 19 de juny
21 h | Taquilla inversa
Espai Culinari del Cafè de Mar
Roser Dresaire
Cantautora de cançons honestes, amb melodies que respiren emoció i influències del pop d’ara i de sempre. La seva música combina intimitat i caràcter, entre la nostàlgia i una energia que colpeja suau però directe. Lletres que exploren relacions, contradiccions i emocions complexes amb una barreja de tendresa, ironia i una força que neix de mostrar-se tal com és. Sense artificis, Roser crea un espai on cantar allò que costa dir. S’ha format a l’Escola Municipal de Música de Mataró, al Taller de Músics de Barcelona i amb classes particulars, construint a poc a poc un univers propi i una veu que connecta de veritat. En directe, s’acompanya d’una petita banda de músiques amb molta personalitat: l’Edna, guitarrista i cantautora; la Lola, contrabaixista i cantant; i la Neus, a la bateria i també a les veus.
Victor Infiesta & Max Solà
Projecte format pel cantautor Víctor Infiesta, amb una trajectòria discreta però plena de talent cru, i el jove pianista Max Solà, amb una força creativa que esclata, per oferir un concert íntim i viu. A duo, compartiran cançons pròpies, versions escollides i moments de poesia que aniran cosint l’experiència. Una vetllada senzilla, sincera, i feta amb cura.

Xup-xup Sound és un cicle que neix de la unió de la Casa de la Música de Mataró amb l’Espai Culinari del Cafè de Mar. Té com a objectiu posar en relleu el talent emergent de la música maresmenca i facilitar l’accés a nous espais per poder tocar als grups emergents i amateurs de la comarca. Aquests concerts es realitzaran un dijous al mes i comptarà amb dos artistes o grups cada nit. Tots els estils són benvinguts, des de la música indie fins al pop, rock, hip-hop i molts altres.

Tarda de folk de l'Espai de Música Tradicional de Mataró
2025-06-20 19:00 - 20:30
Divendres 20 de juny
19 h | Entrada lliure
Espai Culinari del Cafè de Mar
Concert de Gralles, Acordions i Corda Folk.
Organitzat per l’Espai de Música Tradicional de Mataró de l’EMMM.
Amb les professores Joana Gumí i Alba Logan.

Audició 3et escola de música moderna
2025-07-17 19:00 - 21:00
Dijous 17 de juliol | 19.00 h
Entrada lliure
Espai Culinari del Cafè de Mar
Concert dels diferents combos de 3et escola de música moderna, com a cloenda de curs del centre formatiu musical mataroní.

Presentació del llibre 'La Malatesta: voluntaris del Maresme a la Guerra Civil espanyola'
2025-09-18 19:00 - 21:00
Dijous 18 de setembre / 19 h
Espai Culinari del Cafè de Mar
Presentació del llibre ‘La Malatesta: voluntaris del Maresme a la Guerra Civil espanyola‘, a càrrec de l’autor, Gonzalo Berger.
Conduirà l’acte, l’historiador Joan Giménez Blasco.

Aquest llibre, que va rebre l’accèssit del Premi Iluro l’any 2023, és una aproximació a l’experiència, les motivacions i la trajectòria vital del col·lectiu de voluntaris maresmencs que van configurar la columna Malatesta entre agost i desembre de 1936.
El text analitza el component ideològic dels i les combatents i l’eufòria inicial que es va viure a la rereguarda i al front, i com aquesta es va anar diluint a mesura que transcorrien les setmanes.
També s’aborden les problemàtiques que van haver d’enfrontar, tant les de caràcter moral com les que tenen a veure amb el dia a dia al front de guerra.
Aquesta activitat l’organitza l’Arxiu / Biblioteca de la Unió de Cooperadors de Mataró.

Xup-xup Sound | Concert de Marc Aldrufeu i Mentapoleo
2025-10-02 21:00 - 23:00
Dijous 2 d’octubre
21 h | Taquilla inversa
Espai Culinari del Cafè de Mar

Marc Aldrufeu
Connecta la guitarra i la veu en una proposta crua i directe, que parla tant de la vida quotidiana com d’altres temes universals. El projecte beu d’influències com ‘Bon Iver’ o ‘El Petit de Ca l’Eril‘, amb una sonoritat que es mou entre la cançó d’autor i un pop-folk minimalista. Les seves lletres, íntimes i honestes, aborden la por al pas del temps, la fragilitat o la recerca de sentit. El seu so, marcat per la formació jazzística adquirida al Grau Superior de Guitarra Jazz del Conservatori Superior del Liceu, incorpora també un fort component d’improvisació i exploració musical. L’acompanya també Jana Gallifa a la veu i la guitarra.
﻿
Mentapoleo
Banda formada per sis músics de Mataró que s’autodefineixen com a somiadors disposats a conquerir el món amb carisma i humor. Amb el sol, el llum i les estrelles com a bandera, arriben al Xup-Xup Sound per oferir un directe ple de frescor i vitalitat.

El cicle Xup-Xup Sound consolida la seva aposta en aquesta tercera temporada, per seguir donant veu a artistes emergents i crear espais de proximitat entre músics i públic, sempre amb la música com a punt de trobada i celebració. Un cicle organitzat per la Casa de la Música de Mataró amb l’Espai Culinari del Cafè de Mar.

Pàmboliteatre presenta 'Variétés' Martines & Martines
2025-10-09 20:30 - 22:30
Dijous 9 d’octubre
20.30 h | Taquilla inversa
Espai Culinari del Cafè de Mar

Una companyia de ‘variétés‘ en decadència viatja de poble en poble amb el seu nou espectacle i amb la gran Vedette Cuqui ‘la Maravillas’. Però en un moment de la gira, la Cuqui es posa malalta i el presentador, el Sr. Martínez, haurà d’improvisar una solució perquè “L’espectacle ha de continuar”. Aquesta no serà l’única complicació de la nit…
Una funció a càrrec de la companyia estable de teatre ‘pàmboliteatre‘, establerta a la ciutat de Mataró i que fou creada l’any 2012. Un equip de diversos actors vinguts del món professional amb una àmplia experiència i recursos al món de les arts escèniques. Quim Castellà, Manel Joyas i Àngel R. Larrosa seran els actors de l’espectacle, amb el suport tècnic de Jaume Arbiol.
﻿

Robafaves Open Mic | octubre 2025
2025-10-16 20:00 - 22:00
Dijous 16 d’octubre
20 h | Taquilla inversa
Espai Culinari del Cafè de Mar
Al Cafè acollim aquest nou projecte, la Xarxa de Comèdia de Mataró, per a fer créixer un espai on l’humor sigui protagonista i motor de vida local. Una xarxa d’espais, persones i propostes per fer de Mataró un referent de la comèdia de quilòmetre zero, riure és un acte col·lectiu, transformador i necessari, per això es vol convertir Mataró en un punt de trobada per a la comèdia creativa, comunitària i arrelada al territori.

I una de parts principals d’aquest nou projecte, impulsat per l’associació Jocoso.org, és el Robafaves Open Mic, un certamen per descobrir nous talents, veure com neix un acudit i compartir una estona.
Si tens alguna cosa a dir i et fa gràcia dir-la davant d’un micro, doncs pots omplir el formulari per a còmics i humoristes que vulguin participar.
Però també pots ajudar a aquest nou projecte assistint a les edicions que tindran lloc per la ciutat del Robafaves Open Mic, la primera cita al Cafè serà el dijous 16 d’octubre. Si no et vols perdre cap activitat de la Xarxa de Comèdia de Mataró, segueix a les xarxes a @robafaves_open, @jocoso_org o per les nostres xarxes socials com Espai Culinari del Cafè de Mar.

View this post on Instagram

A post shared by Robafaves Open Mic (@robafaves_open)

View this post on Instagram

A post shared by Robafaves Open Mic (@robafaves_open)

Tròpic Jam | octubre 2025
2025-10-22 21:15 - 23:00
Dimecres 22 d’octubre
Obertura de portes: 20 h / Inici de la jam: 21.15 h
Entrada amb consumició: 5 euros *(gratuït si es participa en la jam)
Espai Culinari del Cafè de Mar
A l’Espai Culinari del Cafè de Mar acollim les Tròpic Jam, organitzades per la Casa de la Música de Mataró i la mateixa Tròpic Jam. Són sessions de música moderna, amb la intenció de ser un espai de trobada que uneixi a músics de tot el Maresme i fomenti la creació musical.
En cada edició, es convida a un/a músic, que juntament amb la banda base, s’encarregaran d’obrir la jam. Tot seguit, la jam estarà oberta a qualsevol músic que hi vulgui participar. Tots els estils són benvinguts, des del pop fins al reggae, passant pel rock, l’electrònica, hip-hop, soul…
L’entrada pel públic costa 5 euros (amb consumició) i estaran disponibles a taquilla el mateix dia de l’esdeveniment. L’entrada pels músics és gratuïta si participen en la jam, apuntant-se a la llista que trobaran a l’entrada del Cafè el mateix dia.

Jazz Jam amb Martín Díaz
2025-10-23 21:00 - 23:00
Dijous 23 d’octubre
21 h | Preu entrada: Anticipada: 7 euros | Taquilla: 8 euros
Espai Culinari del Cafè de Mar

Clica aquí per a comprar l’entrada
ATENCIÓ: Cada reserva serà una taula. Recomanem fer les reserves per grup per poder així organitzar millor les taules i que tothom tingui una bona visió de la Jam. Si necessiteu atenció, modificació o ampliació d’una taula contacteu al 622 735 284 mitjançant el servei de WhatsApp o Telegram.

El saxofonista i compositor català Martín Díaz és a l’avantguarda de la seva generació de músics de jazz. Residint a Amsterdam (Països Baixos) lidera el seu propi projecte Martin Diaz Quintet el qual va guanyar un dels premis més prestigiosos de l’escena del Jazz Americà, el Downbeat Award 2020, amb una menció especial com a solista destacat, i el primer premi de Leiden Jazz Awards. El seu primer disc com a líder, ‘Identities‘, va aterrar signant un contracte amb el famós segell discogràfic català Fresh Sound, amb què altres artistes internacionals van iniciar la seva carrera musical, com Ambrose Akimusire, Giulia Valle i altres.
Martín Díaz transmet al públic aquest gran respecte pel jazz tradicional aplicant el llenguatge, el so i les melodies al seu propi so. És capaç de mantenir aquesta essència a les seves composicions, però sempre buscant l’originalitat i la innovació, utilitzant diferents atmosferes rítmiques i colors càlids a les harmonies.

Les Jazz Jams al Cafè de Mar compten amb la secció rítmica de l’Associació Jazz Maresme i un/a convidat/da especial a cada sessió que obren la jam a tots els músics que s’hi vulguin unir. Porteu els vostres instruments i moltes ganes de compartir música, us hi esperem. Aquestes Jazz Jam són organitzades per l’Associació Jazz Maresme, la Casa de la Música de Mataró, la Unió de Cooperados de Mataró i l’Espai Culinari del Cafè de Mar.

Puppet Jam | octubre 2025
2025-10-24 21:00 - 23:00
Divendres 24 d’octubre
Obertura de portes: 20 h / Inici de la jam: 21 h
Entrada: 5 euros *(gratuït si es participa en la jam)
Espai Culinari del Cafè de Mar
Un xou d’improvisació amb titelles, on el públic decideix què vol veure. Tot ben amanit amb intermedis musicals dels Funghi Mama. Organitzat per Can Pink i Boogie, la fàbrica artística de Mataró.

DeCATS en concert
2025-10-30 21:00 - 23:00
Dijous 30 d’octubre
21 h | Taquilla inversa
Espai Culinari del Cafè de Mar

DeCATS, amb Irene Moragas i Eloi Esgleas, ens oferiran un petit viatge a través del seu ‘Històries d’Amor’. L’amor és un tema molt recurrent a les lletres de les cançons, cada cançó que interpretaran explica una història bonica. Aquí és on entren la Irene i l’Eloi, explicaran breument, abans de cada tema, quina història hi ha darrere i de quin tipus d’amor tracta la cançó.

View this post on Instagram

A post shared by Eloi Esgleas (@decats_jazz)

Presentació del llibre: 'La Rosa de Foc de Salvador Puig Antich'
2025-11-05 19:00 - 21:00
A càrrec de l’autor, Ricard de Vargas Golarons.
Dimecres 5 de novembre / 19 h
Espai Culinari del Cafè de Mar
Conduirà l’acte, Francesc Bechdejú ‘Paco’, sociòleg i editor.

Un llibre d’itineraris per Barcelona, Badalona i Mataró, on trobem les petjades de Salvador Puig Antich. Tots els indrets per on va transcórrer la seva vida des del principi fins al final. Així, les cases i els pisos clandestins on va viure, bars, restaurants i sales de festa que va freqüentar, bancs expropiats, fàbriques i d’altres llocs com l’Hospital Clínic, la Model, el cementiri de Montjuïc… Així com diversos actes de solidaritat i de protesta, celebrats en manifestacions i esglésies i sabotatges i intents d’alliberar-lo. També s’hi afegeixen com a annexos algunes cartes des de la presó. És una altra mirada de recuperació d’una època de lluita i d’esperança, seguint els passos del ‘Metge’.
Ricard de Vargas Golarons, nascut el febrer del 1949 a Barcelona, és un escriptor i historiador anarquista. Va participar a finals dels anys seixanta i principis dels anys setanta del segle passat al moviment obrer autònom català. El 1972 es va integrar al MIL (Moviment Ibèric d’Alliberament), on fou company de Salvador Puig Antich i posteriorment, a finals de 1973, després de la desarticulació del MIL, va formar part de l’OLLA (Organització de Lluita Armada), denominació utilitzada per la policia espanyola per a designar els Grups Autònoms llibertaris. Detingut a finals de 1974, va ser empresonat a la Model. En sortir de la presó, es va integrar en el moviment llibertari reconstituït i es va llicenciar en Història Contemporània per la Universitat de Barcelona el 1980. Ha treballat en arts gràfiques, en hostaleria, en ensenyament, editorials i en normalització lingüística. És membre de l’Ateneu Enciclopèdic Popular, organitza i participa en actes de Memòria històrica i ha publicat diversos llibres i ha escrit centenars d’articles en diaris i revistes.
Aquesta activitat l’organitza l’Arxiu / Biblioteca de la Unió de Cooperadors de Mataró.

Xup-xup Sound | Concert de Drareg86 i Milanesa
2025-11-06 21:00 - 23:00
Dijous 6 de novembre
21 h | Taquilla inversa
Espai Culinari del Cafè de Mar

Drareg86
Gerard Puig, fill d’Hostalric, però resident a Arenys de Munt, després de passar per diferents grups com a batèria, presenta Drareg86 un projecte on explora altres instruments i fusiona diferents sonoritats, entenent la música com una cosa viva. Amb una formació bàsica com a bateria, creix com a músic autodidacte, amb el mestratge d’altres músics del seu entorn. Drareg86 s’inspira amb la vida més terrenal, la natura, l’univers… Com cada un entén la divinitat, perquè al final tot li pertany!

View this post on Instagram

A post shared by Drareg86 (@drareg86)

Milanesa
Banda mataronina que combina ritmes llatins amb l’energia del hip-hop. Tot i que toquen versions de temes coneguts, li donen el seu propi estil perquè sonin frescos i diferents. Amb una formació que inclou bateria, percussió, baix elèctric, piano, trompeta i diversos cantants. El seu objectiu és oferir un espectacle dinàmic i accessible per a tota mena de públics, barrejant el clàssic amb el modern perquè tothom pugui gaudir de la seva proposta musical.

View this post on Instagram

A post shared by Milanesa (@milanesa.sound)

El cicle Xup-Xup Sound consolida la seva aposta en aquesta tercera temporada, per seguir donant veu a artistes emergents i crear espais de proximitat entre músics i públic, sempre amb la música com a punt de trobada i celebració. Un cicle organitzat per la Casa de la Música de Mataró amb l’Espai Culinari del Cafè de Mar.

Tròpic Jam | novembre 2025
2025-11-19 21:00 - 23:00
Dimecres 19 de novembre
Obertura de portes: 20 h / Inici de la jam: 21.15 h
Entrada amb consumició: 5 euros *(gratuït si es participa en la jam)
Espai Culinari del Cafè de Mar
A l’Espai Culinari del Cafè de Mar acollim les Tròpic Jam, organitzades per la Casa de la Música de Mataró i la mateixa Tròpic Jam. Són sessions de música moderna, amb la intenció de ser un espai de trobada que uneixi a músics de tot el Maresme i fomenti la creació musical.
En cada edició, es convida a un/a músic, que juntament amb la banda base, s’encarregaran d’obrir la jam. Tot seguit, la jam estarà oberta a qualsevol músic que hi vulgui participar. Tots els estils són benvinguts, des del pop fins al reggae, passant pel rock, l’electrònica, hip-hop, soul…
L’entrada pel públic costa 5 euros (amb consumició) i estaran disponibles a taquilla el mateix dia de l’esdeveniment. L’entrada pels músics és gratuïta si participen en la jam, apuntant-se a la llista que trobaran a l’entrada del Cafè el mateix dia.

Robafaves Open Mic | novembre 2025
2025-11-20 20:00 - 22:00
Dijous 20 de novembre
20 h | Taquilla inversa
Espai Culinari del Cafè de Mar
Al Cafè acollim aquest nou projecte, la Xarxa de Comèdia de Mataró, per a fer créixer un espai on l’humor sigui protagonista i motor de vida local. Una xarxa d’espais, persones i propostes per fer de Mataró un referent de la comèdia de quilòmetre zero, riure és un acte col·lectiu, transformador i necessari, per això es vol convertir Mataró en un punt de trobada per a la comèdia creativa, comunitària i arrelada al territori.

Jazz Jam amb Martí Ventura
2025-11-27 21:00 - 23:00
Dijous 27 de novembre
21 h | Preu entrada: Anticipada: 7 euros | Taquilla: 8 euros
Espai Culinari del Cafè de Mar

Clica aquí per a comprar l’entrada
ATENCIÓ: Cada reserva serà una taula. Recomanem fer les reserves per grup per poder així organitzar millor les taules i que tothom tingui una bona visió de la Jam. Si necessiteu atenció, modificació o ampliació d’una taula contacteu al 622 735 284 mitjançant el servei de WhatsApp o Telegram.

Martí Ventura, músic i pianista de jazz, dirigeix la Big Band de Granollers des de l’any 1997, i lidera el seu trio amb una desena de gravacions fetes. Músic eclèctic d’estils variats amb llarga trajectòria, també en altres àmbits, acompanyant a artistes, en teatre o en l’animació infantil.
Ha acompanyat a músics com Ivó Oller, Vicent Martin, Carme Canela, Laura Simó, Moncho, i en molts projectes del món de l’ensenyament i la difusió del jazz, com ‘La Nora i el Jazz’, un concert familiar per a Big Band.
Les Jazz Jams al Cafè de Mar compten amb la secció rítmica de l’Associació Jazz Maresme i un/a convidat/da especial a cada sessió que obren la jam a tots els músics que s’hi vulguin unir. Porteu els vostres instruments i moltes ganes de compartir música, us hi esperem. Aquestes Jazz Jam són organitzades per l’Associació Jazz Maresme, la Casa de la Música de Mataró, la Unió de Cooperados de Mataró i l’Espai Culinari del Cafè de Mar.

Xup-xup Sound | Concert de Mar Plaza i Andrea Morata
2025-12-04 21:00 - 23:00
Dijous 4 de desembre
21 h | Taquilla inversa
Espai Culinari del Cafè de Mar

Mar Plaza
Projecte musical de la jove artista que dona nom al grup, la qual va començar a compondre cançons quan tenia dotze anys. Hi reflecteix les seves vivències i emocions, amb el propòsit d’arribar al cor de les persones que l’escolten. Més disposada que mai a assolir les seves metes, aquest any 2025 comença a fer concerts en directe amb la seva banda. El seu repertori té un estil propi que combina alguns dels gèneres que més ha consumit al llarg dels anys, com ara el Pop, el R&B, l’Indie Pop i el Rock.

View this post on Instagram

A post shared by MAR PLAZA (@marplaza_)

Andrea Morata
Des de ben petita, la música forma part de la seva vida, ara ja amb vint anys, continua amb el mateix objectiu: expressar-me a través d’ella. Actualment, treballa en el seu primer EP amb unes lletres clares i profundes i una proposta musical íntima i emotiva amb la veu d’una noia que intenta entendre’s enmig d’un cap que sovint li recorda tot allò que creu que no està bé en ser qui és. Parla del pas de la infantesa a l’adultesa, del desig de ser lliure, de l’acceptació i de l’aprenentatge, de ser feliç malgrat les inseguretats. Amb Willy Way formen el duet D7duo, amb el qual han començat a actuar aquest estiu.

View this post on Instagram

A post shared by D7duo (@d7duo)

El cicle Xup-Xup Sound consolida la seva aposta en aquesta tercera temporada, per seguir donant veu a artistes emergents i crear espais de proximitat entre músics i públic, sempre amb la música com a punt de trobada i celebració. Un cicle organitzat per la Casa de la Música de Mataró amb l’Espai Culinari del Cafè de Mar.

Festa rumbera amb Oscar Torres
2025-12-11 21:00 - 23:00
Festa rumbera amb Oscar Torres.
Acompanyat per Juanjo Tabarka i Sergio Verjano.
Dijous 11 de desembre
21 h | Taquilla inversa
Espai Culinari del Cafè de Mar
Reserveu taula al 622 735 284 (WhatsApp o Telegram)

Com ja és tradició, el cantautor mataroní Oscar Torres, tanca la seva gira amb un concert al Cafè. Acompanyat per Juanjo Tabarka al baix i Sergio Verjano a la percussió, oferiran un xou ple de ritme i de bon rotllo, tot repassant les seves cançons i versions rumberes que tant agraden.

Robafaves Open Mic | desembre 2025
2025-12-18 20:00 - 22:00
Dijous 18 de desembre
20 h | Taquilla inversa
Espai Culinari del Cafè de Mar
Al Cafè acollim aquest nou projecte, la Xarxa de Comèdia de Mataró, per a fer créixer un espai on l’humor sigui protagonista i motor de vida local. Una xarxa d’espais, persones i propostes per fer de Mataró un referent de la comèdia de quilòmetre zero, riure és un acte col·lectiu, transformador i necessari, per això es vol convertir Mataró en un punt de trobada per a la comèdia creativa, comunitària i arrelada al territori.
I una de parts principals d’aquest nou projecte, impulsat per l’associació Jocoso.org, és el Robafaves Open Mic, un certamen per descobrir nous talents, veure com neix un acudit i compartir una estona.

View this post on Instagram

A post shared by Robafaves Open Mic (@robafaves_open)

Xup-xup Sound | Concert d'Alba Escalon i Niel Laz
2026-01-08 21:00 - 23:00
Dijous 8 de gener
21 h | Taquilla inversa
Espai Culinari del Cafè de Mar
Alba Escalon
Cantant, música i compositora d’arrel Indie Pop. Autodidacta en el cant i la guitarra, després d’anys versionant altres artistes, va decidir crear el seu propi projecte, acompanyada per Isaac Fernández. La seva música destaca per una veu etèria que pren protagonisme, envoltada de cors i textures subtils, amb guitarres i paisatges sonors minimalistes. Ha portat el seu projecte a diversos escenaris de Catalunya i de la península Ibèrica, amb un estil personal que desafia qualsevol etiqueta. Les seves cançons, amb lletres en anglès i castellà, exploren la vida quotidiana, idees abstractes i emocions senzilles però profundes.

View this post on Instagram

A post shared by Alba Escalon (@alba_escalon)

Niel Laz
Autor mataroní que porta el seu projecte personal des del 2017, amb cançons que es mouen per diferents estils de cançó d’autor, Indie Pop, Folk o Poesia, on va ser finalista, l’any 2023, als Premis Martí i Pol, musicant al gran escriptor i referent intel·lectual dels Països Catalans, Joan Fuster. Aquest any presenta les seves noves cançons amb la minigira ‘Angelets de fang‘, que serà el títol del seu pròxim treball.

View this post on Instagram

A post shared by Niel Laz (@niellazmusic)

El cicle Xup-Xup Sound consolida la seva aposta en aquesta tercera temporada, per seguir donant veu a artistes emergents i crear espais de proximitat entre músics i públic, sempre amb la música com a punt de trobada i celebració. Un cicle organitzat per la Casa de la Música de Mataró amb l’Espai Culinari del Cafè de Mar.
